Tanganikos provincija
Tanganika (pranc. Tanganyika) – provincija Kongo Demokratinės Respublikos pietrytinėje dalyje, ribojasi su Zambija ir Tanzanija (per Tanganikos ežerą). Administracinis centras – Kalemijė. Teritorija yra pietinėse aukštumose, vakariniame Tanganikos ežero krante. Per provinciją teka Lualaba, Luika, Luama, Kjimbis, Lukuga, Njemba, Lufukas, Luvidžas. Iki 2005 metų Konstitucinės reformos dabartinė Tanganikos provincija buvo Katangos provincijos dalimi, bet 2015 m. iš buvusių Tanganikos rajono sukurta nauja provincija.